409.09 REGOLAMENTI DWAR L-OPERATURI TA’ L-IVVJAĠĠAR U L-OPERATURI TA’ ĠITI ORGANIZZATI L-AVVIŻ LEGALI 129 ta’ l-2002. L-AVVIŻ LEGALI 129 ta’ l-2002. 1. It-titolu ta’ dawn ir-regolamenti hu Regolamenti dwar l-Operaturi ta’ l-Ivvjaġġar u l-Operaturi ta’ Ġiti Organizzati. 2. Tifsir. (1) F’dawn ir-regolamenti, kemm-il darba r-rabta tal-kliem ma teħtieġx xort’oħra- "aġent tal-bejgħ ġenerali " tfisser persuna jew korp magħqud li jkunu ġew delegati awtorità ġenerali għall-promozzjoni u l-bejgħ tat-trasport ta’ passiġġieri bl-ajru jew bil-baħar f’isem linja ta’ l-ajru jew tal-bastimenti; "aġent ta’ l-ivvjaġġar " għandha l-istess tifsir kif mogħti lilha fl-Att u tinkludi wkoll aġent tal-bejgħ ġenerali; " ftehim ta’ allokazzjoni " tfisser il-ftehim bil-miktub għal unitajiet ta’ akkommodazzjoni inklużi servizzi u faċilitajiet anċillari pprovduti bi ħlas, fi stabbiliment ta’ akkommodazzjoni turistika, post għall-btala jew dar maħsuba għall-akkommodazzjoni ta’ vjaġġaturi, fi żmien jew perjodu partikolari u l-kondizzjonijiet li taħthom kull riservazzjoni għal dik l-akkommodazzjoni u servizzi jkunu magħmula skond il-ftehim ta’ allokazzjoni; " Att " tfisser l-Att dwar Servizzi ta’ l-Ivvjaġġar u tat-Turiżmu għal Malta; Kap. 409. Kap. 409. "detentur ta’ liċenza " tfisser persuna li tkun inħarġitilha liċenza mill-Awtorità jew f’isimha proprju jew f’isem il-persuna li tipprovdi l-attività turistika; "ġita organizzata " għandha l-istess tifsir mogħti lilha bl-Att u tinkludi wkoll ġita organizzata mhux limitata għal Malta, ukoll meta dik il-ġita tkun għal żmien mhux iżjed minn perjodu ta’ erbgħa u għoxrin siegħa; " komunikat" , kemm il-darba mhux provdut xort’oħra u kuntrarju tfisser trasmissjoni bil-miktub bil-posta rreġistrata, bil-fax jew b’mezz elettroniku, indirizzata kif imiss lill-uffiċċju, jew fil-post tan-negozju jew fl-indirizz tal-persuna indirizzata; "negozjant " għandha l-istess tifsir kif mogħti lilha bir-Regolamenti dwar Pakkett ta’ l-Ivvjaġġar, Pakkett ta’ Vaganzi u Pakkett ta’ Tours; "operatur tal-ġiti " tfisser prinċipal barrani, li jkun persuna jew korp magħqud li jorganizzaw pakketti ta’ btala lejn Malta; "operatur tal-vjaġġi " tfisser aġent tat-turiżmu li ġej minn barra jew aġent ta’ l-ivvjaġġar, jew destinati onmanagement company u "attività ta’ l-ivvjaġġar " għandha tiftiehem skondhekk; " organizzatur " għandha 1-istess tifsir kif mogħti lilha bir-Regolamenti dwar Pakkett ta’ l-Ivvjaġġar, Pakkett ta’ Vakanzi u Pakkett ta’ Tours; "prezz kuntrattat " tfisser il-prezz li jitħallas lill-operatur ta’ stabbiliment ta’ akkommodazzjoni turistika, post għall-btala jew dar li jkollhom liċenza għall-akkommodazzjoni ta’ vjaġġaturi; " stabbiliment ta’ akkommodazzjoni turistika " tfisserlukanda, aparthotel, villaġġ turistiku, guesthouse, hostel, dar għall-btala jew dar li jkollhom liċenza għall-akkommodazzjoni ta’ vjaġġaturi u "operatur ta’ akkommodazzjoni turistika " għandha tiftiehem skondhekk. (2) Kliem u frażijiet użati f’dawn ir-regolamenti u li huma wkoll użati fl-Att għandu jkollhom, kemm-il darba r-rabta tal-kliem ma tkunx teħtieġ xort’oħra, l-istess tifsir kif mogħti lilhom fl-Att. 3. (1) Operatur ta’ vjaġġi li jipprovdi diversi servizzi ta’ l-ivvjaġġar varji għandu, meta japplika għal liċenza, jidentifika l-attività prinċipali tiegħu u għandu jiġi hekk reġistrat u mogħti liċenza taħt dik l-attività. (2) Attivitajiet ta’ l-ivvjaġġar oħra, b’żjieda ma’ l-attività prinċinali kif provdut fis-sub regolament (1), għandhom ukoll ikunu inklużi fil-liċenza. 4. Restrizzjonijiet fuq il-bejgħ ta’ ġiti minn organizzaturi. Organizzatur ma jkunx jista’ jagħmel, jew iwettaq ftehim ma’ negozjant li jista’ jimponi xi restrizzjoni, sew jekk dwar ħlasijiet jew pattijiet u kondizzjonijiet oħra dwar il-provvista jew jekk dwar l-offerta għall-provvista min-negozjant ta’ pakketti ta’ btala ta’ xi organizzatur ieħor. 5. Ġiti organizzati. (1) Operatur ta’ ġita organizzata għandu jipprovdi jew jikkomunika ma’ vjaġġatur kull materjal deskrittiv dwar il-ġita organizzata, inkluż il-prezz tal-ġita u l-kondizzjonijiet li japplikaw għaliha. (2) Il-brochure jew kull materjal ieħor, provdut mill-operatur tal-ġita organizzata lill-vjaġġatur, għandu juri b’mod leġibbli, komprensiv u preċiż l-informazzjoni għall-inqas dwar dan li ġej: (a) il-mezzi, l-karatteristiċi u l-kategoriji ta’ trasport li jkunu ser jintużaw matul il-ġita organizzata; (b) l-itinerar juħiħ tal-ġita; (ċ) pjan għall-ikel, jekk dan applikabbli; (d) il-prezz, inklużi taxxi u kull ħlas addizzjonali; (e) il-mod kif isir il-ħlas; (f) meta jkun meħtieġ numru minimu ta’ nies biex issir il-ġita, saliemada tal-vjaġġatur għandu jkun infurmat fil-każ li l-ġita tiġi mħassra; (g) parir dwar ilbies adatt, jekk dan ikun japplika; (h) Vi saż passaport u dokumenti oħra jekk ikunu meħtieġa; (i) dettalji ta’ xi tkun tkopri l-assigurazzjoni. (3) Ebda materjal deskrittiv ma għandu jkun fih xi informazzjoni qarrieqa jew li tiżgwida. (4) Ebda operatur ta’ ġiti organizzati jew xi ħadd ieħor ma għandu jorganizzaġita kemm-il darba ma jkunux ipprovdutis-servizzi ta’ gwida tat-turisti li jkollu liċenza għal dik il-ġita. 6. Meta jkun sar ftehim ta’ allokazzjoni bejn operatur ta’ l-ivvjaġġar u operatur ta’ akkommodazzjoni turistika dwar attività turistika f’Malta, dak il-ftehim għandu jħares id-disposizzjonijiet ta’ dawn ir-regolamenti. 7. Fil-każ ta’ prenotazzjonijiet diretti ma’ operatur ta’ l-ivvjaġġar jew ma’ operatur tal-ġita organizzata, l-operatur għandu joħroġ voucher lill-vjaġġatur li jitqies bħala garanzija mill-operatur lill-vjaġġatur tas-servizzi speċifikati f’dak il-voucher. 8. Ħlasijiet. (1) Fil-każ ta’ kuntratt ta’ allokazzjoni bejn operatur ta’ ġita u l-operatur ta’ l-akkommodazzjoni turistika, l-operatur ta’ l-ivvjaġġar, li speċifikament jagħmilha ta’ aġent ta’ operatur tal-ġita, ma jkunx responsabbli għall-ħlas lill-operatur ta’ l-akkommodazzjoni turistika għall-alloġġ provdut lill-vjaġġatur li jkun ġie prenotat mill-imsemmi operatur tal-ġita: Iżda d-disposizzjonijiet ta’ dan is-subregolament ma għandhomx japplikaw meta l-operatur tal-ġita jagħmel ftehim ta’ allokazzjoni direttament ma’ stabbiliment ta’ akkommodazzjoni turistika. (2) Meta operatur ta’ l-ivvjaġġar li speċifikament jagħmilha ta’ aġent ta’ operatur ta’ ġita jirċievi l-ħlas għall-akkommodazzjoni provduta, huwa għandu minnufih jibgħat dawk il-ħlasijiet lill-operatur ta’ l-akkommodazzjoni turistika u f’ebda każ iktar tard minn tletinjum minn meta jirċievi dak il-ħlas. (3) Malli jirċievi l-ħlas għall-akkommodazzjoni pprovduta, operatur ta’ ġitali speċifikament jagħmilha ta’ aġent ta’ operatur ta’ ġita, ma għandux iżommxi parti minn dak il-ħlas kemm-il darba ma jiġix hekk awtorizzat bil-miktub mill-operatur tal-ġita. 9. Standards. Operaturi ta’ l-ivvjaġġar u operaturi ta’ ġiti organizzati għandhom jiżguraw li jħarsu l-ħtiġiet standard kollha li jistgħu jiġu stabbiliti mill-Awtorità. 10. Kull persuna li tonqos milli tħares xi waħda mid-disposizzjonijiet ta’ dawn ir-regolamenti tkun ħatja ta’ reat, u tista’ teħel il-pieni u l-penalitajiet stabbiliti fl-artikoli 43 u 45 ta’ l-Att. 11. Riżerva. Kull liċenza maħruġa taħt ir-Regolamenti ta’ l-1980 dwar Aġenziji ta’ l-Ivvjaġġar u Servizzi tal-Lukandi, mħassrin b’dawn ir-regolamenti, u li tkun fis-seħħ minnufih qabel dak it-tħassir għandha, sakemm din tkun konforrni mad-disposizzjonijiet ta’ l-Att u tar-regolamenti magħmulin bis-saħħa tiegħu, tkompli fis-seħħ wara dik id-data daqs li kieku kienet liċenza maħruġa taħt l-Att u r-regolamenti magħmulin bis-saħħa tiegħu.